Hemşaredaranê HDPyî yê Sêrtî Bêrîvane Işik û Peyman Dara Turhanî taxa Kooperatîfî de erazîyê bi 20 donîman vurna bostanê sebzeyan. Hemşaredaran o çax dabi zanayene ke ê do pêro berhemanê bostanî bêpere vila bikerê. La verî ke berhemî biresê hemşaredarî 15ê gulane de wezîfe ra ameyî girewtene. Ekîpanê Şaredarîya Sêrtî projeyê bostanî da dewamkerdene.
TRT Xebera ke kanala fermî ya dewleta tirke ya projeyê bostanî seke qeyûmî ard ca xeberêka xo de mojna.
Hemşaredaranê Sêrtî  Bêrîvane Işik û Peyman Dara Turhanî vera xebera TRTyî medyaya dîjîtale de nêrazîbîyayîşê xo mojna. Turhanî vat: ''Şaredarîya HDPyî ê sebzeyî ramitî. Raşt a zî şerm o.''
Hemşaredare Bêrîvane Işik zî wina vat: ''Projeyê ma seke înan kerd kanala xo de kerd xebere. No xesp, talan û dizdîya keda ma ya.''
